section_heading: Prelazak u Ferrari
paragraph_text: Schumacherov odlazak u Ferrari po završetku te sezone označio je i kraj vladavine Benettona u Formuli 1, ali i kraj boravka Byrnea u toj momčadi, koji je iste godine objavio svoj odlazak u mirovinu. No predomislio se nakon poziva tehničkog direktora Rossa Brawna koji je također Enstone zamijenio Maranellom. Ferrari F300 iz 1998., bio je prvi Byrneov bolid za Ferrari, a sljedeći njegov model F399, koji su osim Schumachera su vozili Eddie Irvine i Mika Salo, osvojio je prvi konstruktorski naslov nakon 17 godina. Uslijedilo je razdoblje apsolutne dominacije Ferrarija, dotad nezapamćene u Formuli 1. Ferrarijeva momčad dovela je bolid do savršenstva. U tome im je pomogla i bliska suradnja s dobavljačem guma Bridgestoneom, kao i revolucionarni zračni tunel koji im je omogućio neograničeno testiranje. Byrneov dizajn donio je Ferrariju 71 pobjedu, šest uzastopnih konstruktorskih naslova prvaka te pet uzastopnih vozačkih naslova Michaela Schumachera. Posebno je impresivna bila 2004. s 15 pobjeda u 18 utrka, od čega 13 Michaelovih, kao i 2002. u kojoj je Schumacher zabilježio 17 postolja u jednako toliko utrka. U obje spomenute sezone Rubens Barrichello završio je na drugom mjestu u ukupnom poretku vozača.<ref> People: Rory Byrne Grand Prix.com Pristupljeno 1. lipnja 2020.